system
Răspunde în limba română, în stilul Wikipedia, cat mai corect gramatical.
user
Îmi poți povesti despre [Titlu] Comunități etnice în România?
assistant
În România trăiesc alături de comunitatea românească diferite comunități etnice, cu tradiții culturale, lingvistice și religioase specifice. Regiunile cu cea mai mare diversitate etnică din România sunt Transilvania, Banatul, Bucovina și Dobrogea. În zonele cu diversitate etnică mai redusă, precum Oltenia și Moldova, se manifestă cea mai mică deschidere față de pluralismul etnic, dar și față de cel politic.

Statistici 
Conform recensământului din anul 2011, populația minoritară reprezintă un procent de circa 11% din totalul de 20,1 milioane de locuitori. Cele mai importante minorități din România sunt cea maghiară – 1,23 milioane de locuitori (circa 58,9% din totalul minorităților), fiind urmați de romi – 0,62 milioane (29,8% din minoritari), ucraineni – 50,9 mii de locuitori (2,44% din minoritari), germani – 36 de mii (1,73%), turci – 27,7 mii (1,33%), ruși-lipoveni – 23,49 mii (1,13%) și cu sub 1% pondere (fiecare) din minoritari (20 de mii de locuitori sau mai puțin) – tătari, sârbi, slovaci, bulgari, croați, greci, evrei, italieni, polonezi, cehi, bosniaci și alte minorități. De asemenea in România se află si comunități de arabi, afro-români, chinezi, vietnamezi, indieni, pakistanezi etc.

În anul 2015, 230.000 de oameni care trăiau în România erau născuți în alte țări. Cei mai mulți dintre ei (80.000) veneau din Republica Moldova. Următorii erau italienii, care erau în număr de 30.000, și spaniolii, în jur de 20.000, iar apoi bulgarii, ucrainenii și maghiarii.

Reprezentare parlamentară 
În prezent, 17 minorități au câte un deputat din oficiu, iar partidul maghiarilor UDMR are 21 de mandate de deputat (6,19%) și 9 mandate de senator (6,24%).

Comunitățile etnice din România sunt reprezentate în Parlament de următoarele partide, asociații și formațiuni politice:

 Uniunea Democrată Maghiară din România;
 Uniunea Armenilor din România;
 Uniunea Democrată a Tătarilor Turco-Musulmani din România;
 Uniunea Democrată Turcă din România;
 Uniunea Polonezilor din România (Dom Polski);
 Asociația Italienilor din România;
 Uniunea Ucrainenilor din România;
 Asociația Macedonenilor din România;
 Uniunea Culturală a Rutenilor din România;
 Forumul Democrat al Germanilor din România;
 Uniunea Sârbilor din România;
 Comunitatea Rușilor Lipoveni din România;
 Asociația Liga Albanezilor din România;
 Uniunea Democratică a Slovacilor și Cehilor din România;
 Uniunea Bulgarilor din Banat;
 Asociația Partida Romilor Pro-Europa;
 Uniunea Croaților din România;
 Federația Comunităților Evreiești din România;
 Uniunea Elenă din România.

Mecanisme în Guvern 
La nivelul Executivului, Guvernul României are în structura sa un Departament pentru Relații Interetnice. Acesta funcționează în baza Hotărârii de Guvern nr. 111/2005.

Vezi și 
 Partidele minorităților etnice din România
 Ziua Limbilor Europei
 Carta europeană a plurilingvismului

Bibliografie 
 
 
Lectură suplimentară

Note 

.